PRESSEMELDING

 17-11-2023

# Suksess for engcon-satsing under VM i rallycross for elbiler – sølv til CE Dealer Team

## engcon, som er ledende global produsent av tiltrotatorer, er en del av samarbeidet bak Construction Equipment Dealer Team (CE Dealer Team), som har deltatt i den elektrifiserte VM-serien i rallycross siden 2022. Årets FIA World RX Championship 2023 ble avgjort under sesongens siste runde i Hong Kong, og resulterte i flotte prestasjoner av CE Dealer Teams representanter Klara Andersson og Niclas Grönholm.

## Under årets VM ble det kjørt åtte løp på verdenskjente baner over hele verden. Det hele endte med to avgjørende runder i Hong Kong, som resulterte i en sjuendeplass for Klara Andersson og en tredjeplass for Niklas Grönholm i rangeringen blant førerne. CE Dealer Team endte på andreplass i teammesterskapet.

## Banen i Hong Kong ble for øvrig bygget ved hjelp av en Volvo EC230 utstyrt med en tiltrotator fra engcon.

– Vi i engcon er nok en gang stolt sponsor på veien mot en banebrytende, helelektrisk plattform og en likestilt motorsport. Det er fortsatt et stykke igjen, men samtidig viser årets innsats fra Klara og Niclas at vi er inne på noe veldig bra. Det er viktig at satsingen gjenspeiler det som engcon står for, sier Martin Engström, produktsjef i engcon.

## Elektrisk satsing i tråd med engcons ambisjoner

Både Klara Andersson og Niclas Grönholm har signert en flerårig avtale med CE Dealer Team, som har besluttet å satse langsiktig på elektrisk – noe som innebærer et skifte og et stort skritt for bilsporten i et bærekraftsperspektiv. Det har vært stor interesse for den elektrifiserte VM-serien i 2023, og satsingen er helt i tråd med engcons ambisjoner når det gjelder klimaomstillingen for gravebransjen.

– Som jeg har sagt tidligere er dette samarbeidet en innertier for oss. Det er helt rått å være en del av to verdener der utviklingen går fremover. På hjemmebane, altså i gravebransjen, står vi på for å skape nye løsninger som bidrar til energieffektivisering og dermed en grønnere bransje. I satsingen sammen med CE Dealer Team følger vi det samme sporet, bare innen bilsporten. Jeg tror vi må finne flere koblinger som denne mellom ulike bransjer for å skape endring der vår innovasjonsevne også kommer andre bransjer til gode, sier Martin Engström, produktsjef i engcon.

Les mer om FIA World RX Championship 2023: https://www.fiaworldrallycross.com

Les mer om CE Dealer Team: <https://www.cedealerteam.com/the-team>

**Hvis du ønsker mer informasjon, kan du kontakte:**
Martin Engström, Product Manager | martin.engstrom@engcon.se | +46 [0]70 571 76 61

**engcon** er ledende global leverandør av tiltrotatorer og tilhørende redskaper som øker gravemaskinens effektivitet, fleksibilitet, lønnsomhet, sikkerhet og bærekraft. Med kunnskap, engasjement og høyt servicenivå skaper engcons drøyt 400 medarbeidere suksess for sine kunder. engcon ble grunnlagt i 1990, har hovedkontor i Strömsund i Sverige og betjener markedet via 14 lokale salgsselskaper og et etablert nettverk av forhandlere rundt om i verden. Selskapet hadde en netto omsetning på ca. 1,9 milliarder svenske kroner i 2022. engcons B-aksje er notert på Nasdaq Stockholm.

Hvis du ønsker mer informasjon, kan du gå inn på [www.engcongroup.com](http://www.engcongroup.com)